തോടുകളില് മാലിന്യം: ഒഴുക്ക് തടസപ്പെടുന്നു വടകര: താഴെഅങ്ങാടിയുടെ പഴമയുടെ പ്രതീകങ്ങളായ തോടുകള് മാലിന്യം നിറഞ്ഞ് ഒഴുക്കു തടസപ്പെട്ട് നാട്ടുകാര്ക്ക് ദുരിതമാകുന്നു. റോഡും പാലവും വരുന്നതിന് മുമ്ബ് കച്ചവടസംബന്ധമായ യാത്രകള് നടത്തിയ കോതി തോട് ഇന്ന് മാലിന്യം നിറഞ്ഞിരിക്കുന്നു. അരയാക്കി തോട്, അങ്ങാടി തോട്, ആവിത്തോട് എന്നിവയെല്ലാം ഇന്ന് ഒഴുക്കു നിലച്ച് നിര്ജീവങ്ങളാണ്. മാലിന്യമുക്ത പ്രഖ്യാപനങ്ങള് നടക്കുമ്ബോഴും നഗരസഭ തോടുകളുടെ പുനര് നിര്മാണത്തിന് മുഖം തിരിഞ്ഞു നില്ക്കാറാണ് പതിവെന്ന് നാട്ടുകാര് പറയുന്നു. മഴ പെയ്താല് താഴെ അങ്ങാടിയില് വെള്ളം കയറുന്നതിന്റെ മുഖ്യ കാരണം തോടുകളിലെ ഒഴുക്ക്ില്ലാത്തതാണ്. സമ്ബൂര്ണ അഴുക്കുചാല് പദ്ധതിക്കായുള്ള മുറവിളി തുടങ്ങിയിട്ട് വര്ഷങ്ങളായെങ്കിലും അധികൃതര് കണ്ടില്ലെന്നു നടിക്കുകയാണ്. ഇരു വശങ്ങളും കെട്ടി തോടുകള് സംരക്ഷിക്കണമെന്നാണ് പ്രദേശവാസികളുടെ ആവശ്യം. ഫണ്ടിന്റെ അപര്യാപ്തതയാണ് നഗരസഭ പറയുന്ന പ്രധാന കാരണം. ഈ വിഷയത്തില് അടിയന്തിര ഇടപെടല് ആവശ്യപ്പെട്ട് വാര്ഡ് കൗണ്സിലര്മാരായ നിസാബി, റൈഹാനത്ത്, പൊതു പ്രവര്ത്തകരായ അബ്ദുല് റബ്ബ് നിസ്തര്, സി.കെ അമീര്, മുനീര് സേവന, സി. സിജാര് എന്നിവര് കെ.കെ.രമ എം.എല്.എയ്ക്ക് നിവേദനം നല്കി. വിഷയത്തില് ഉടന് ഇടപെടുമെന്ന് എം.എല്.എ ഉറപ്പു നല്കിയതായി ഇവര് പറഞ്ഞു.